b'\n_START_ARTICLE_\nHuniad\xc5\xb3 pilis\n_START_PARAGRAPH_\nHuniad\xc5\xb3 pilis (rumun. Castelul Huniazilor arba Castelul Corvine\xc5\x9ftilor, veng. Vajdahunyad v\xc3\xa1ra)\xc2\xa0\xe2\x80\x93 gotikinio stiliaus renesanso laik\xc5\xb3 pilis, esanti Hunedoaros mieste, Transilvanijoje, dabartin\xc4\x97je Rumunijoje. Pastatyta XIV a. prad\xc5\xbeioje. Pilis yra vienas labiausiai lankom\xc5\xb3 objekt\xc5\xb3 Rumunijoje. Po rekonstrukcijos 2010\xc2\xa0m. pilis pritraukia de\xc5\xa1imtis t\xc5\xabkstan\xc4\x8di\xc5\xb3 turist\xc5\xb3 kiekvienais metais.\n_START_SECTION_\nIstorija\n_START_PARAGRAPH_\nPilis prad\xc4\x97ta statyti 1307\xc2\xa0m. po Vengrijos karaliaus Karolio Roberto vizito \xc4\xaf Timi\xc5\xa1oaros miest\xc4\x85 tuometin\xc4\x97je Vengrijos karalyst\xc4\x97je (dabartin\xc4\x97je Rumunijoje). Karalius nusprend\xc4\x97 \xc4\x8dia \xc4\xafkurti savo rezidencij\xc4\x85. Pastatas, tikriausiai statytas Italijos statybinink\xc5\xb3, buvo baigtas 1315\xc2\xa0m. Karalius pilyje \xc4\xafsik\xc5\xabr\xc4\x97 jau 1316\xc2\xa0m. ir pragyveno joje a\xc5\xa1tuonerius metus. Paskutinis \xc4\xafrodymas, kad Karolis Robertas gyveno \xc5\xa1ioje pilyje, yra 1323\xc2\xa0m. bir\xc5\xbeelio 15 d. Timi\xc5\xa1oaroje karaliaus pasira\xc5\xa1ytas dokumentas._NEWLINE_1409\xc2\xa0m. Vengrijos karalius Zigmantas Liuksemburgietis pil\xc4\xaf atidav\xc4\x97 Jano\xc5\xa1o Chunaidi t\xc4\x97vui. Huniad\xc5\xb3 pilis 1446\xe2\x80\x931453 m. buvo restauruota Jano\xc5\xa1o Chunaidi. Pilis buvos perstatyta daugiausiai gotikiniu stiliumi, ta\xc4\x8diau tur\xc4\x97jo ir renesanso architekt\xc5\xabros element\xc5\xb3. Pasi\xc5\xbeym\xc4\x97jo auk\xc5\xa1tais ir tvirtais gynybiniais bok\xc5\xa1tais, tur\xc4\x97jo vidin\xc4\xaf kiem\xc4\x85, pakeliam\xc4\x85j\xc4\xaf tilt\xc4\x85. Pilis pastatyta ant uolos po ma\xc5\xbea upe pasitelkiant senesnius pilies \xc4\xaftvirtinimus. Pilis yra didel\xc4\x97 ir \xc4\xafsp\xc5\xabdinga su auk\xc5\xa1tais ir skirting\xc5\xb3 spalv\xc5\xb3 stogais, bok\xc5\xa1tais, daugybe lang\xc5\xb3 ir balkon\xc5\xb3, pie\xc5\xa1t\xc5\xb3 akmens rai\xc5\xbeiniais._NEWLINE_Dabartinis pastato vaizdas yra vienos restauravimo kompanijos, kuri atnaujino pil\xc4\xaf, praeityje patyrusi\xc4\x85 daug pra\xc5\xbe\xc5\xabting\xc5\xb3 gaisr\xc5\xb3 ir de\xc5\xa1imtme\xc4\x8dius trukusi\xc4\x85 visi\xc5\xa1k\xc4\x85 neprie\xc5\xbei\xc5\xabr\xc4\x85, rezultatas. Pasteb\xc4\x97tina, kad architektai restauravo j\xc4\x85 pasitelkdami vaizduot\xc4\x99 ir savas vizijas, kaip moderni gotikin\xc4\x97 pilis tur\xc4\x97t\xc5\xb3 atrodyti \xc5\xa1iais laikais.\n_START_SECTION_\nApra\xc5\xa1ymas\n_START_PARAGRAPH_\nPil\xc4\xaf, kuri buvo viena i\xc5\xa1 vertingiausi\xc5\xb3 jo nuosavybi\xc5\xb3, Jano\xc5\xa1as Chunaidi perstat\xc4\x97 savo karaliavimo laikotarpiu. Pilis buvo ne tik strategi\xc5\xa1kai patogi vieta, bet kartu tapo ir i\xc5\xa1taigingais jo namais. Metams b\xc4\x97gant, pilies meistrai vis keisdavo pastato vaizd\xc4\x85, pristatydavo bok\xc5\xa1t\xc5\xb3, restauruodavo ir gra\xc5\xbeindavo sales, sve\xc4\x8di\xc5\xb3 kambarius._NEWLINE_Pilies galerija ir don\xc5\xbeonas, vadintas Neboisa (kas serb\xc5\xb3 kalba rei\xc5\xa1kia \xe2\x80\x9enebijoti\xe2\x80\x9c) bei Kapistrano bok\xc5\xa1tas (pavadintas \xc5\xa1ventojo pranci\xc5\xa1kon\xc5\xb3 vienuolio vardu i\xc5\xa1 1456\xc2\xa0m. vykusios Belgrado apgulties) yra nepakit\xc4\x99 nuo Jano\xc5\xa1o Chunaidi laik\xc5\xb3 ir yra laikomi svarbiausiomis bei reik\xc5\xa1mingiausiomis pilies konstrukcijos dalimis.'